**Referat af generalforsamling i Snekkersten Husflid**

**afholdt d.19. marts 2013.**

**Punkt 1: Valg af dirigent og referent**Formanden bød Velkommen   
Keld blev valgt som dirigent. Han takker for valget og konstaterer, at Generalforsamlingen er lovligt indkaldt.  
Referent: Vibeke

**Punkt 2: Aflæggelse af beretning ved formand og skoleleder**Der var 142 medlemmer i Snekkersten Husflid i 2013.

Der har været stor aktivitet i Banehuset og Plankeværket. Der har været stort fremmøde i huset på alle hverdage i løbet af året.

Ca. 2000 personer i Banehuset og 1500 på drejeholdene.

I marts deltog vi som sædvanlig i Helsingør Messen. Det var 2 dage med masser af besøgende, og det var nogle trætte deltagere, der kørte materialerne tilbage til Banehuset; men vi var fast besluttede om at deltage i 2014 igen. Messen afholdes 22/23 marts 2014.

Ca. 40 af medlemmener deltog i udflugten til Bornholm. En tur som på mesterlig vis var arrangeret af Hans Jørgen. Det var en stor oplevelse at besøge butikker, værksteder og Oluf Høst-museet.

I slutningen af skolernes sommerferie havde vi Børneugen, som næsten blev en for stor succes. Der var så mange børn, at det var lige før, at det blev for mange. Der var en god stemning, og vejret artede sig på bedste vis. Det var meget hyggeligt at se dem deltage i de forskellige aktiviteter.

I efteråret deltog Snekkersten Husflid i Pensionistmessen, som var velbesøgt. Rigtig mange kom forbi vores stand og kiggede på med stor interesse.

Den nye pjece kommer først efter Helsingør Messen. Den vil blive sendt til medlemmer med mailadresse. Ellers vil hjemmesiden snekkersten.husflid.dk blive opdateret løbende.

Foreningen (det vil sige Hans Jørgen) er ved at arrangere en 2 dages udflugt til Sønderjylland med forskellige besøg på museer og med overnatning på Tønder Vandrehjem. Der er udsendt invitation til medlemmerne.

Bemærkninger:

Anne: Pjece dækker indtil sommerferie, derfor fornuftigt at vente til efter sommerferien.

Formandens beretning godkendt.

**Kursusvirksomhed i Snekkersten Husflid**I 2013 afholdt foreningen i alt 120 kursustimer fordelt med 30 timer til Patchwork og 90 til møbelpolstring. Patchworkkurset fandt som sædvanlig sted på Skolen på Rønnebær Allé, og møbelpolstring holdt til i plankeværket.

Det har i løbet af 2013 vist sig, at det var svært at holde patchwork kørende. Det bliver for dyrt i forhold til få deltagere. I 2013 har vi forsøgt med halvdelen af timerne, således at der er underviser om lørdagen, og kursisterne selv arbejder om søndagen. Men med få deltagere bliver det også så dyrt, at kun 7 meldte sig i efteråret 2013.

I foråret 2014 har patchworkerne valgt at mødes til fælles inspiration uden underviser. I efteråret 2014 forsøger vi med et kursus på 10 timer og resten af dagene er en aktivitet med fælles inspiration.

Møbelpolstringsholdet kører fint med 8 deltagere.

På grund af at der ikke anvendes undervisningstilskud til patchwork, har vi mulighed for i resten af 2014 at oprette andre kurser med tilskud. Jeg forsøger igen med maskinstrik. Men gode forslag modtages med glæde.

Bemærkninger:

Hans Jørgen prøver et fremstød for patchwork på messen

Beretning godkendt

**Punkt 3: Aflæggelse og godkendelse af revideret regnskab for forening og kursusvirksomhed**

**SHs årsregnskab og kassererens beretning ved generalforsamling den 19. marts 2014 i Snekkersten Husflid**

Indtægter: 101.372 kr. Udgifter.. 99.675 kr. Overskud: 1.696 kr. Egenkapital:70.174 kr.

Overordnet set, er vi igen i år kommet ud med overskud om end mindre end sidste år.

Dette skyldes igen både en øget kontingent-indbetaling, altså flere medlemmer og mere aktivitet i huset (flere el-penge).

|  |  |  |  |  |
| --- | --- | --- | --- | --- |
| **Indtægter** | **2011** | **2012** | **2013** | **difference** |
| Kontingent | 9.950 kr. | 11.350 kr. | 13.055 kr. | +1.705 kr. |
| Legater og tilskud (el-penge) | 42.693 kr. | 50.328 kr. | 60.824 kr. | +10.496 kr. |
| Alle indtægter | 59.453 kr. | 67.327 kr. | 101.372 kr. | +34.045 kr. |

Udgifterne i 2013 var dog meget større end i 2012, og udgifterne til el nærmede sig niveauet fra 2011. Indbetalingerne til el overstiger dog stadig udgifterne (overskud på 11.824 kr.).

|  |  |  |  |  |
| --- | --- | --- | --- | --- |
| **Udgifter** | **2011** | **2012** | **2013** | **difference** |
| El afregning | 25.920 kr. | 16.439 kr. | 19.900 kr. | +3.461 kr. |

Udgiften til arrangementer var også høj i 2013, især på grund af Bornholmsturen, så de høje indtægter er modsvaret af tilsvarende flere udgifter.

Årets sommertur til Bornholm i juni gav et underskud på godt 8.610 kr. og børneaktivitetsugen et overskud på 871 kr.

I regnskabet for Helsingørmessen er der i 2013 posteret hele beløbet for 2013 messen samt 1. rate af 2014 messen. Det betyder, at det denne post var mindre ved forrige regnskab, er den større i dette, hvor der således figurerer 3 rater. Udgiften blev i alt på 5.515 kr.

Foreningen har i 2013 ikke investeret i noget nyt maskineri eller grej. Der blev i stedet for købt mere ind til vedligehold af huset, da Anne og Keld har lakeret gulv og Inger har etableret en udstillingsvæg til malergruppernes skiftende udstillinger.

Kopiering koster os godt 1.000 kr. om året. Indtægterne for kopiering er bogført sammen med el-pengene. Den nye kopimaskine er ikke med i 2013 regnskabet.

Udgifterne til husholdning beløb sig til lidt under 2.000 kr.

Kniplebutikken kører nu fint rundt. Der blev i 2013 indkøbt for godt 2.000 kr., og alligevel kommer denne post ud med et lille overskud på 161,50 kr. Og der er stadig et bredt sortiment af varer i lageret.

Alt i alt kommer vi lige igennem året med skindet på næsen og et lille overskud på: 1.696 kr.

Bemærkninger:

Bjørn: Betaler alle kontingent? Formanden: Der vil altid være nogen i en forening, som ikke betaler.

kontingent. Susanne og Ole vil gennemgå Dofo.

Regnskab godkendt

**Kursusårsregnskab**

Vibeke aflagde beretning for kursusbudgettet.

Umiddelbart ser overskuddet stort ud, men på grund af færre kursustimer skal der sikkert betales penge tilbage.

Herudover er der ikke trukket 10 % pulje for 2012 0g 1013.

10 % puljen lægges i fællespulje fra flere foreninger til fælles arrangementer på Kulturværftet. De hedder Samtaler på kanten og afholdes med succes.

Regnskabet taget til efterretning.

**Punkt 4: Drøftelse af program for medlemsaktiviteter og kursusvirksomhed for det kommende år.**

**Aktiviteter**

Anne: Vi fortsætter med alle aktiviteter. Temaaftener lægges på tirsdags eftermiddage. Vibeke Prieme vil gerne være tovholder på et par tirsdage om måneden.

Man kan altid kontakte Anne vedr. aktiviteter.

Vi har talt om udsugning i trædrejerummet, men det er for dyrt.

Det virker, som om alle er tilfredse med aktiviteterne i huset.

**Kurser**

Inge foreslår sykursus og har en mulig underviser

Susanne foreslår pileflet en weekend. Susanne/Runa kender en underviser

Anne foreslår kreative ting fra skoven og stranden. Vibeke spørger Hanne Daugaard?

**Punkt 5: Indkomne forslag fra medlemmerne**

Ingen

**Punkt 6: Valg af bestyrelse og to suppleanter**

På valg som bestyrelsesmedlemmer er

Ole Juul Andersen som genopstiller

Runa Kofoed som genopstiller

Ole og Runa genvalgt, og Bjørn Svejstrup blev foreslået og indvalgt.

**Bestyrelsen marts 2014 er som følgende:**

Ole Juul Andersen   
Runa Kofoed

Sigurd Jensen   
Susanne Boye Ipsen  
Anne Lundgren Cloos

Bjørn Svejstrup

**Suppleanter**  
  
Vibeke Bacher genopstiller – og blev valgt

Inger Møller Christensen genopstiller og valgt

Begge blev valgt

**Punkt 7: Valg af revisor og revisorsuppleant**På valg er: Revisor Inge Juul Knudsen modtager genvalg og blev valgt.

Revisorsuppleant

Hans Jørgen Jensen modtager genvalg og blev valgt

Bestyrelsen konstituerer sig på det første bestyrelsesmøde efter generalforsamlingen

**Punkt 8: Eventuelt**

Bjørn: Har først modtaget besked om kontingent i marts. Burde det ikke være noget før?

Hans Jørgen: Man kan sende en lille julehilsen med reminder om kontingent.

Keld: Har skrevet en lille historie om SH for nogle år siden. Har nogle opdateret den? Bestyrelsen ser på det.

Inger: Ikke stole under gallerihylderne og heller ikke stearinlys, og er det nødvendigt at samle stole?

Vi er nødt til at samle stole for at feje.

Anne: Forslag om opslagstavle i gangen med fx referat.

Vi opsætter opslagstavle. Her kommer rengøringslisten også til at hænge med tydelig optegnelse af opgaver inkl. rengøring af filtre på de to varmepumper (instruktion vil medfølge)

**Dirigenten takkede for god ro og orden**Ole takkede for fremmødet og dirigentens kompetente arbejde.

Ref. Vibeke